LocalDoc/ldquad_v2_retrieval-reranked huggingface dataset:
Tövbə surəsi

Axırı ki, haqq yerini tapdı və onlar istəmədikləri halda Allahın hökmü qələbə çaldı. 49 Onlardan eləsi də var ki: 'Mənə izin ver (döyüşə getməyim), məni günaha batırma! '– deyir. Doğrusu, onlar artıq günaha batmışlar. Şübhəsiz ki, Cəhənnəm kafirləri çulğayacaqdır. 50 Sənə bir uğur nəsib olsa, (bu) onları kədərləndirər. Sənə bir müsibət üz versə: 'Biz ehtiyat tədbirimizi əvvəlcədən görmüşük! '– deyər və sevinə-sevinə çıxıb gedərlər.
Tövbə surəsi

51 De: 'Allahın bizim üçün yazdığından başqa bizim başımıza heç nə gəlməz. O bizim Himayədarımızdır. Qoy möminlər Allaha təvəkkül etsinlər!' 52 De: 'Doğrudanmı siz bizlərə iki uğurdan (qələbədən və ya şəhidlikdən) birinin yetişməsini gözləyirsiniz? Biz isə ya Allahın Özü tərəfindən və yaxud da bizim əllərimizlə sizi əzaba düçar etməsini gözləyirik. Siz gözləyin; şübhəsiz, biz də sizinlə birlikdə gözləyirik'. 53 De: 'İstər könüllü, istərsəniz də könülsüz xərcləyin, onsuz da sizdən qəbul olunmayacaq. Çünki siz fasiq bir qövm oldunuz!'
Tövbə surəsi

54 Onların sərf etdiklərinin qəbul olunmasına yalnız o mane olur ki, onlar Allahı və Onun Elçisini inkar edir, namaza tənbəlliklə qalxır və (mallarını) könülsüz xərcləyirlər. 55 Onların nə malları, nə də övladları səni heyrətləndirməsin. Allah bunlarla, dünya həyatında onlara əzab vermək və onların canlarının kafir kimi çıxmasını istəyir. 56 Onlar sizinlə həmrəy olduqlarına and içirlər. Halbuki onlar sizdən deyildirlər. Əslində, onlar qorxaq adamlardır. 57 Əgər onlar bir sığınacaq və ya (daldalanmaq üçün) mağaralar yaxud (gizlənməyə) bir deşik tapsaydılar, ləngimədən ora yönələrdilər. 58 Onlardan elələri də var ki, sədəqələrlə bağlı sənə nöqsan tuturlar.
Tövbə surəsi

Bundan onlara bir şey çatsa, razı qalar, bir şey çatmasa, dərhal qəzəblənərlər. 59 Kaş ki, onlar Allahın və Onun Elçisinin onlara verdiyinə razı qalıb: 'Allah bizə yetər. Allah da bizə Öz lütfündən verəcək, Onun Elçisi də. Həqiqətən də, biz Allaha rəğbət bəsləyirik'– deyəydilər. 60 Zəkatlar Allah tərəfindən bir fərz olaraq yalnız yoxsullara, kasıblara, onu yığıb paylayanlara, qəlbləri (İslam dininə) isinişdiriləcək kimsələrə, kölələrin azad olunmasına, borclulara, Allah yolunda cihad edənlərə və müsafirlərə məx-susdur. Allah Biləndir, Müdrikdir. 61 Onlardan elələri də var ki, Peyğəmbərə əziyyət verib: '(O) (hər sözü eşidən) bir qulaqdır!' deyirlər.
Tövbə surəsi

De: 'O, sizin üçün ancaq xeyirli sözlər eşidir. O, Allaha iman gətirir, möminlərə də inanır. O, sizlərdən iman gətirənlər üçün bir rəhmətdir'. Allahın Elçisinə əziyyət verənlər üçün isə üzücü bir əzab vardır. 62 Sizi razı salmaq üçün yanınızda Allaha and içirlər. Əgər mömindirlərsə, (bilsinlər ki,) Allahı və Onun Elçisini razı salmaları daha yaxşıdır. 63 Məgər bilmirdilərmi ki, Allaha və Onun Elçisinə qarşı çıxanlar üçün içində əbədi qalacaqları Cəhənnəm odu vardır? Bu isə böyük rüsvayçılıqdır.
Tövbə surəsi

64 Münafiqlər, özlərinin qəlbində olanı xəbər verən bir surənin (möminlərə) nazil olmasından çəkinirlər. De: 'Siz istehza edin! Şübhəsiz ki, Allah çəkindiyiniz şeyi üzə çıxaracaqdır'. 65 Onlardan (nə üçün istehza etdiklərini) soruşsan, deyərlər: 'Biz sadəcə boş-boş danışıb zarafatlaşırdıq!' De: 'Allaha, Onun ayələrinə və Onun Elçisinə istehzamı edirsiniz? 66 Üzrxahlıq etməyin! İman gətirdikdən sonra artıq kafir oldunuz'. Sizlərdən bir qismini bağışlasaq da, digərlərinə günahkar olduqlarına görə əzab verərik.
Tövbə surəsi

67 Münafiq kişilər və münafiq qadınlar bir-birinin tayıdırlar. Onlar (insanları) pis işlər görməyə vadar edir, yaxşı əməllərə qadağa qoyur və xəsislik göstərirlər. Onlar Allahı unutdular. Allah da onları unutdu. Həqiqətən, münafiqlər günahkardırlar. 68 Allah münafiq kişilərə, münafiq qadınlara və kafirlərə içərisində əbədi qalacaqları Cəhənnəm odu vəd etmişdir. (Bu) onlara kifayət edər! Allah onlara lənət etmişdir.
Tövbə surəsi

Onlar üçün daimi bir əzab vardır. 69 (Onlar da) sizdən əvvəl yaşamış (münafiqlər) kimidirlər. Onlar sizdən qüvvədə daha üstün, mal-dövlət və övlad baxımından daha çox idilər. Onlar öz paylarından zövq aldılar. Sizdən əvvəlkilər öz paylarından zövq aldıqları kimi, siz də öz payınızdan zövq aldınız. Onlar (batil fikirlərə) daldıqları kimi, siz də daldınız. Onların əməlləri dünyada da, axirətdə də heçə getmişdir. Məhz onlar ziyana uğrayanlardır.
Tövbə surəsi

70 Məgər onlara özlərindən əvvəlkilərin – Nuh, Ad və Səmud camaatının, İbrahim qövmünün, Mədyən əhalisinin və alt-üst edilmiş kəndin (Lut tayfasının) xəbərləri gəlib çatmayıbdırmı? Elçiləri onlara açıq-aydın dəlillər gətirmişdilər. Allah onlara zülm etmədi, lakin onlar özləri özlərinə zülm edirdilər. 71 Mömin kişilərlə mömin qadınlar bir-birinin dostlarıdır. Onlar (insanlara) yaxşı işlər görməyi buyurur, pis əməllərə qadağa qoyur, namaz qılır, zəkat verir, Allaha və Onun Elçisinə itaət edirlər. Allah onlara rəhm edəcəkdir. Həqiqətən, Allah Qüdrətlidir, Müdrikdir. 72 Allah mömin kişilərə və mömin qadınlara (ağacları) altından çaylar axan, içində əbədi qalacaqları Cənnət bağları və Ədn bağlarında gözəl məskənlər vəd etmişdir.
Tövbə surəsi

Allahın razılığı isə daha böyükdür. Bu, böyük uğurdur. 73 Ey Peyğəmbər! Kafirlərlə və münafiqlərlə vuruş. Onlarla sərt davran. Onların sığınacaqları yer Cəhənnəmdir. Ora nə pis dönüş yeridir! 74 Allaha and içirlər ki, (nala-yiq sözlər) deməyiblər.
Tövbə surəsi

Onlar küfr sözünü demiş, İslamı qəbul etdikdən sonra kafir olmuş və bacara bilmədikləri bir işə can atmışlar. Onların intiqam almağı yalnız Allahın və Onun Elçisinin onları Öz lütfündən varlandırdığına görədir. Əgər tövbə etsələr, onlar üçün xeyirli olar. Əgər üz döndərsələr, Allah onları dünyada da, axirətdə də acılı-ağrılı bir əzaba düçar edər. Yer üzündə onların nə bir dostu, nə də bir köməkçisi vardır. 75 Onlardan: 'Əgər (Allah) Öz lütfündən bizə bəxş etsə, əlbəttə, biz sədəqə verər və əməlisalehlərdən olarıq! '(– deyə) Allaha əhd edənləri də vardır. 76 (Allah) Öz lütfündən onlara verdikdə isə simiclik edərək üz çevirib getdilər.
Tövbə surəsi

77 Allaha verdikləri vədə xilaf çıxdıqlarına və yalan söylədiklərinə görə (Allah da) onların qəlblərinə Onunla qarşılaşacaqları günədək nifaq saldı. 78 Məgər anlamırdılar ki, Allah onların sirlərindən də, xəlvəti danışıqlarından da agahdır və Allah qeybləri biləndir? 79 Möminlərdən könüllü su-rətdə sədəqə verənlərə və çətin-liklə tapdıqlarını verənlərə eyib tutanları, onları məsxərəyə qoyanları, Allah məsxərəyə qoyacaqdır. Onları sarsıdıcı bir əzab gözləyir. 80 Onların bağışlanması üçün dua etsən də, etməsən də, (hətta) onlar üçün yetmiş dəfə bağışlanma diləsən belə, Allah onları əsla bağışlamayacaqdır. Çünki onlar Allahı və Onun Elçisini inkar etdilər. Allah günahkar insanları hidayət yoluna yönəltməz. 81 (Döyüşə getməyib) arxada qalanlar Allahın Elçisinin əleyhinə çıxaraq (evdə) qalmalarına sevindilər.
Tövbə surəsi

Onlar Allah yolunda öz malları və canları ilə cihad etmək istəmədilər və: 'Bu istidə döyüşə çıxmayın! '– dedilər. De: 'Cəhənnəm odu bundan da hərarətlidir!' Kaş anlayaydılar. 82 Qoy onlar etdikləri (günahların) cəzası olaraq az gülüb çox ağlasınlar. 83 Əgər Allah səni onlardan bir zümrənin yanına göndərsə və onlar (döyüşə) çıxmaq üçün səndən izin istəsələr, de: 'Siz bir daha mənimlə (döyüşə) çıxmayacaq və mənimlə birlikdə heç bir düş-mənlə vuruşmayacaqsınız. Çünki siz birinci dəfə (evdə) oturmağa razı oldunuz. Elə isə arxada qalanlarla bərabər, siz də (evdə) oturun!'
Tövbə surəsi

84 Heç vaxt onlardan ölmüş bir kəsin (cənazə) namazını qılma, qəbrinin başında da durma. Çünki onlar Allahı və Onun Elçisini inkar etdilər və günahkar olaraq öldülər. 85 Onların nə malları, nə də övladları səni təəccübləndirməsin. Allah bunlarla, bu dünyada onlara əzab vermək və onların kafir olaraq canlarının çıxmasını istəyir. 86 'Allaha iman gətirin və Onun Elçisi ilə birlikdə cihad edin! '(– deyə) bir surə nazil edildikdə onların var-dövlətə malik olanları səndən icazə istəyib dedilər: 'Bizi burax (evdə) oturanlarla birlikdə qalaq!' 87 Onlar arxada qalanlarla birgə olmağa razılaşdılar. Onların qəlblərinə möhür vuruldu.
Tövbə surəsi

Buna görə də onlar (haqqı) anlamayacaqlar. 88 Lakin (Allahın) Elçisi və onunla birgə iman gətirənlər malları və canları ilə cihad etdilər. Onlar üçün nemətlər hazırlanmışdır. Məhz onlar uğur qazananlardır. 89 Allah onlar üçün (ağacları) altından çaylar axan, içində əbədi qalacaqları Cənnət bağları hazırlamışdır. Bu, böyük uğurdur. 90 Bədəvilərdən üzrlü olduqlarını iddia edənlər (evdə qalmaq üçün) onlara icazə verilsin deyə gəldilər. Allaha və Onun Elçisinə yalan danışanlar isə (evdə) oturdular.
Tövbə surəsi

Onlardan kafir olanlara üzücü bir əzab üz verəcəkdir. 91 Allaha və Onun Elçisinə sadiq qalacaqları təqdirdə acizlərə, xəstələrə və (döyüşdə) vuruşmağa vəsait tapa bilməyənlərə (evdə qalmaqda) heç bir günah yoxdur. Yaxşı işlər görənləri danlamağa əsas da yoxdur. Allah Bağışlayandır, Rəhmlidir. 92 Miniklə təmin edəsən deyə sənin yanına gəldikdə: 'Sizin üçün minik tapa bilmirəm'– dediyin zaman (cihad üçün) xərcləməyə bir şey tapa bilmədiklərindən ötrü kədərlənib gözləri dolmuş halda geri dönənlərin də (heç bir günahı yoxdur). 93 Yalnız varlı olduqları halda (evdə qalmaq üçün) səndən icazə almağa gələnlər danlanmalıdırlar. Onlar arxada qalanlarla birgə daldalanmağa razılaşdılar. Allah onların qəlbini möhürləmişdir.
Tövbə surəsi

Məhz bu səbəbdən onlar (özlərininaqibətini) bilməzlər. 94 (Döyüşdən) qayıtdığınız zaman sizdən üzr diləyəcəklər. De: 'Üzr diləməyin. Sizə əsla inanmayacağıq. Allah sizin işlərinizdən bizi agah etmişdir. (Sonrakı)əməllərinizi Allah da görəcək, Onun Elçisi də'. Sonra isə qeybi və aşkarı Bilənin dərgahına qaytarılacaqsınız, O da sizə nə etdiklərinizi xəbər verəcəkdir. 95 Yanlarına qayıtdığınız zaman onlardan əl çəkəsiniz deyə qarşınızda Allaha and içəcəklər.
Tövbə surəsi

Siz onlardan üz döndərin. Çünki onlar murdardırlar. Qazandıqları (günahların) cəzası olaraq sığınacaqları yer Cəhənnəm olacaqdır. 96 Qarşınızda and içəcəklər ki, onlardan razı qalasınız. Siz onlardan razı olsanız da, Allah fasiq camaatdan razı qalmaz. 97 Bədəvilər kafirlik və münafiqlik baxımından daha betər, Allahın Öz Elçisinə nazil etdiyi qanunları bilməməyə daha meyllidirlər. Allah Biləndir, Müdrikdir. 98 Bədəvilərdən eləsi də var ki, (Allah yolunda) xərclədiyini itki sayır və sizə bir bədbəxtlik üz verməsini gözləyir.
Tövbə surəsi

Bədbəxtlik onların öz başlarına gələcək. Allah Eşidəndir, Biləndir. 99 Bədəvilərdən eləsi də vardır ki, Allaha və Axirət gününə inanır, xərclədiyini Allah dərgahında yaxınlıq və Peyğəmbərin dualarına nail olmaq üçün vasitə sayır. Həqiqətən də, bu, onlar üçün yaxınlaşmağa bir vasitədir. Allah onları Öz mərhəmətinə qovuşduracaqdır. Həqiqətən, Allah Bağışlayandır, Rəhmlidir. 100 Dində hamını ötüb keçən ilk mühacirlərə və ənsarlara, həmçinin yaxşı işlər görməkdə onların ardınca gedənlərə gəlincə, Allah onlardan razıdır, onlar da Ondan razıdırlar. (Allah) onlar üçün (ağacları) altından çaylar axan, içində əbədi qalacaqları Cənnət bağları hazırlamışdır.
Tövbə surəsi

Bu, böyük uğurdur. 101 Çevrənizdəki bədəvilərdən və Mədinə əhalisi arasında münafiqlər var. Onlar ikiüzlülükdə inadkarlıq göstərir, sən isə onları tanımırsan. Biz ki onları tanıyırıq. Biz onlara iki dəfə işgəncə verəcəyik. Sonra isə böyük bir əzaba qaytarılacaqlar. 102 Digərləri isə günahlarını etiraf etdilər. Onlar yaxşı bir əməllə başqa bir pis əməli qarışdırdılar.
Tövbə surəsi

Ola bilsin ki, Allah onların tövbələrini qəbul etsin. Həqiqətən, Allah Bağışlayandır, Rəhmlidir. 103 Onların mallarından sədəqə götür ki, bununla onları pak edib təmizə çıxarasan. Onlar üçün dua et. Çünki sənin duan onlar üçün bir təskinlikdir. Allah Eşidəndir, Biləndir. 104 Məgər onlar bilmirlər ki, Allah qullarından tövbəni qəbul edir, sədəqələri götürür və Allah tövbələri qəbul Edəndir, Rəhmlidir? 105 De: 'İşinizdə olun!
Tövbə surəsi

Allah, Onun Elçisi və möminlər əməllərinizi görəcəklər. Sonra qeybi və aşkarı Bilənin yanına qaytarılacaqsınız, O da sizə nə etdiklərinizi xəbər verəcəkdir'. 106 (Döyüşə getməyənlərdən) başqaları da (vardır ki, onlar) Allahın ixtiyarına buraxılmışlar. O, ya onlara əzab verəcək, ya da tövbələrini qəbul edəcək. Allah Biləndir, Müdrikdir. 107 (Müsəlmanlara) zərər vurmaq, küfr etmək, möminlərin arasına təfriqə salmaq məqsədilə, əvvəlcədən Allaha və Onun Elçisinə qarşı müharibə edən kimsəni gözləmək üçün məscid tikənlər, əlbəttə: 'Biz yaxşılıqdan başqa bir şey istəmədik'(– deyə) and içəcəklər. Allah şahiddir ki, onlar yalançıdırlar. 108 Heç vaxt orada namaz qılma.
Tövbə surəsi

İlk gündən təqva üzərində qurulmuş məscid, əlbəttə, içində namaz qılmağın üçün daha layiqdir. Orada pak olmağı sevən kişilər vardır. Allah da pak olanları sevir. 109 Binasını Allah qorxusu və (Onun) rizası üzərində quran kəs daha yaxşıdır, yoxsa binasını dağılmaqda olan uçurumun lap kənarında quran və onunla birlikdə Cəhənnəm oduna yuvarlanan kəs? Allah zalım qövmü doğru yola yönəltməz. 110 Onların ürəkləri parça-parça olana qədər tikdiyi bina qəlblərində bir şübhə olaraq qalacaqdır. Allah Biləndir, Müdrikdir. 111 Doğrudan da, Allah möminlərdən, Cənnət müqabilində onların canlarını və mallarını satın almışdır.
Tövbə surəsi

(Çünki) onlar Allah yolunda vuruşub öldürür və öldürülürlər. (Bu, Allahın) Tövratda, İncildə və Quranda Öz öhdəsinə götürdüyü bir vəddir. Allahdan daha yaxşı əhdini yerinə yetirən kimdir? Elə isə sövdələşdiyiniz alış-verişə görə sevinin. Məhz bu, böyük uğurdur. 112 Tövbə edən, ibadət edən, həmd edən, oruc tutan (yaxud cihad edən), rüku və səcdə edən, yaxşı işlər görməyi buyurub pis əməllərə qadağan edən və Allahın hüdudlarını qoruyan o möminləri müjdələ. 113 Müşriklərin Cəhənnəm sakinləri olduqları onlara bəlli olduqdan sonra, qohum olsalar belə, Peyğəmbərə və möminlərə onlar üçün bağışlanma diləmək yaraşmaz. 114 İbrahimin öz atası üçün bağışlanma diləməsi isə sadəcə ona verdiyi vədə görə idi. Atasının Allaha düşmən olduğu ona bəlli olduqdan sonra isə ondan uzaqlaşdı.
Tövbə surəsi

Həqiqətən, İbrahim (Allaha) çox yalvaran həlim bir kimsə idi. 115 Allah bir camaatı doğru yola yönəltdikdən sonra uzaqlaşmaları zəruri olan şeylərdən onları xəbərdar etməyincə onları həmin yoldan azdırmaz. Həqiqətən, Allah hər şeyi bilir. 116 Həqiqətən, göylərin və yerin mülkü Allaha məxsusdur. O həm dirildir, həm də öldürür. Sizin Allahdan başqa nə bir himayədarınız, nə də bir köməkçiniz vardır. 117 Allah, (müsəlmanlardan) bəzilərinin qəlbi (cihaddan) yayınmaq üzrə olduqdan sonra, Peyğəmbərin də, çətin vaxtda onun ardınca gedən mühacirlərin və ənsarların da (əvvəlcə) tövbəsini qəbul etdi, sonra da onları bağışladı. Çünki (Allah) onlara (müsəlmanlara) qarşı Şəfqətlidir, Rəhmlidir. 118 Geri qalmış üç nəfəri də (bağışladı).
Tövbə surəsi

Hətta yer üzü öz genişliyinə baxmayaraq onlara dar gəlmiş, ürəkləri (kədərdən) sıxılmış və yəqin bilmişdilər ki, Allahdan (Onun əzabından), ancaq Onun Özünə sığınmaqdan başqa çarələri yoxdur. Sonra (Allah) peşman olsunlar deyə onların tövbəsini qəbul etdi. Həqiqətən, Allah tövbələri qəbul Edəndir, Rəhmlidir. 119 Ey iman gətirənlər! Allahdan qorxun və düz danışanlarla birlikdə olun. 120 Mədinə əhalisinə və onların ətrafındakı bədəvilərə (döyüşdə) Allahın Elçisindən geri qalmaq, onun canından öncə öz canlarının hayına qalmaq yaraşmaz. Çünki Allah yolunda onlara üz verən elə bir susuzluq, yorğunluq və aclıq, kafirləri qəzəbləndirən elə bir atılmış addım, düşmən üzərində qazanılan elə bir uğur yoxdur ki, bunların müqabilində onlara yaxşı bir əməl yazılmasın. Həqiqətən, Allah yaxşı iş görənlərin mükafatını puç etməz.
Tövbə surəsi

121 Allah onları, etdikləri əməllərin ən gözəli ilə mükafatlandırsın deyə xərclədikləri elə bir kiçik və ya böyük məsrəf, keçdikləri elə bir vadi yoxdur ki, (buna görə) onlara (savab) yazılmasın. 122 Möminlərin hamısı eyni vaxtda döyüşə çıxmamalıdır. Hər qəbilədən bir dəstə qalmalıdır ki, dini (dərindən) öyrənsinlər və öz camaatı döyüşdən geri qayıtdıqları zaman onları xəbərdar etsinlər. Bəlkə, onlar (pis işlərdən) çəkinələr. 123 Ey iman gətirənlər! Yaxınlığınızdakı kafirlərlə vuruşun. Qoy onlar sizdə sərtlik görsünlər. Bilin ki, Allah müttəqilərlədir.
Tövbə surəsi

124 Bir surə nazil edildiyi zaman onlardan (istehza ilə): 'Bu, hansınızın imanını artırdı? '– deyənlər də var. İman gətirənlərə gəldikdə isə, (o surə) onların imanını artırır və onlar bir-birlərini müjdələyirlər. 125 Qəlbində xəstəlik olanlara gəlincə, (o surə) onların murdarlığı üstünə bir murdarlıq da artırır və onlar kafir qalaraq ölürlər. 126 Onlar ildə bir və ya iki dəfə fəlakətə uğradıqlarını görmürlərmi? Yenə də tövbə etmir, ibrət almırlar. 127 Bir surə nazil edildiyi zaman onlar: 'Sizi kimsə görürmü? '(–)(deyə) bir-birlərinə baxır, sonra da üz çevirib gedirlər.
Tövbə surəsi

Anlamayan adamlar olduqlarına görə Allah onların qəlbini (imandan) məhrum etmişdir. 128 Sizə özünüzdən elə bir Elçi gəldi ki, sizin əziyyətə düşməyiniz ona ağır gəlir. O sizə qarşı qayğıkeş, möminlərə şəfqətli, rəhmlidir. 129 Əgər onlar üz döndərsələr, de: 'Mənə Allah yetər. Ondan başqa ilah yoxdur. Mən Ona təvəkkül etdim. O, böyük Ərşin Rəbbidir!'
Ənvər Əfəndiyev

Ənvər Zəkəriyyə oğlu Əfəndiyev (18 noyabr 1965, Qaşqaçay, Qax rayonu) — Azərbaycan ordusunun ehtiyata buraxılmış general-leytenantı, Birinci Qarabağ müharibəsinin və İkinci Qarabağ müharibəsinin iştirakçısı, və Quru Qoşunlarının keçmiş komandanı. Ənvər Əfəndiyev 18 noyabr 1965-ci ildə Qax rayonu Qaşqaçay kəndində anadan olub. 1983-cü ilə qədər Qax rayonu Qaşqaçay kənd orta məktəbində təhsil alıb. Elə həmin il Bakı Ali Ümumqoşun Komandanlıq Məktəbinə (indiki Heydər Əliyev adına Azərbaycan Ali Hərbi Məktəbi) daxil olmuşdur. 1987-ci ildə hərbi təhsilini uğurla başa çatdıraraq Sovet Ordusunun tərkibində Kiyev hərbi dairəsində taqım komandiri vəzifəsinə təyinat almışdır.
Ənvər Əfəndiyev

1998–1999-cu illərdə Azərbaycan Respublikası Silahlı Qüvvələrinin Hərbi Akademiyasını, 1999–2000-ci illərdə Türkiyə Quru Qoşunları Hərbi Məktəbini bitirmişdir. Hərbi xidməti 1987–1989-cu illərdə Kiyev hərbi dairəsində taqım və bölük komandiri xidmət etdiyi müddətdə 1988-ci ildə üç aylıq müddətə Çernobıl AES-də baş vermiş qəzanın nəticələrinin aradan qaldırılmasında iştirak etmək üçün Çernobıl şəhərinə yollanıb. 1989–1992-ci illərdə Monqolustanda dislokasiya olunan Sovet qoşunlarının tərkibində bölük komandiri və taborun qərargah rəisinin müavini kimi xidmət edib. Azərbaycan Respublikası müstəqillik əldə etdikdən sonra 1992-ci ildən etibarən Azərbaycan Ordusunda xidmət edir. Azərbaycan Ordusunda xidmətə başladığı ilk vaxtlardan etibarən Birinci Qarabağ müharibəsində Ağdam-Ağdərə istiqamətində tabor komandiri, alay komandirinin müavini kimi döyüşlərdə birbaşa iştirak edib, Birinci Qarabağ müharibəsi veteranıdır.
Veysəloğlu

Veysəloğlu — Pərakəndə, topdansatış,distribusiya,logistika, istehsalat sahələrində 19 mindən artıq əməkdaş sayı ilə Azərbaycanın qeyri-neft sektorunda. ixtisaslaşmış Azərbaycan şirkəti. Yaranması Pərakəndə, topdan satış distribusiya, logistika, istehsalat sahələrində Azərbaycan iqtisadiyyatına dəyər qatan Veysəloğlu Şirkətlər Qrupu 1994-cü ildə satış və distribütor şirkəti olaraq fəaliyyətə başlayıb. Həmin ilin 5 noyabr tarixində Türkiyədən TIR ilə Azərbaycana biskvit-peçenye kateqoriyasında ilk idxalı həyata keçirməklə "Veysəloğlu Distribusiya" şirkətinin əsası qoyulub. 1997-ci ildən etibarən öz fəaliyyətini genişləndirən şirkət hazırda dünyanın bir çox tanınmış markalarının 4025 çeşiddə məhsulunun ölkə üzrə distribusiyasını həyata keçirir. "Veysəloğlu Distribusiya" qida və qeyri-qida məhsullarının distribusiyası və pərakəndə satışı üzrə aparıcı mövqelərdən birinə malikdir.
Veysəloğlu

Veysəloğlu Şirkətlər Qrupu növbəti illərdə daha da genişlənərək fəaliyyət istiqamətini genişləndirməyə başlayıb. 2001-ci ildə isə Veysəloğlu Şirkətlər Qrupu "Ulduz" Şokolad Fabrikinin əsasını qoyub. Qənnadı məhsulları sahəsində “Milli brend” statusunu qazanan bu fabrik əsasən şokolad konfetləri, karamellər, qutu şokoladlar, draje və vafli məhsulları istehsal edir. Hazırda “Ulduz” şokoladları dünyanın 20-dən çox ölkəsinə ixrac olunur. 2010-cu ildə Şirkətlər Qrupunun ölkə xaricində ilk şirkəti – “VG” (l) fəaliyyətə başlayıb. 3500-dən çox satış nöqtəsi olan “VG” şirkəti Azərbaycan, Türkiyə, Rusiya, Polşa, Hindistan və digər müxtəlif ölkələrdən 30-dan çox istehsalçı ilə əməkdaşlıq edir.
Veysəloğlu

“VG” şirkətinin Tbilisi, Qori, Kutaisi və Batumi şəhərində 4 ofisi, Tbilisi və Kutaisidə isə 2 anbarı fəaliyyət göstərir. 2011-ci il mayın 7-də Veysəloğlu Şirkətlər Qrupu pərakəndə sektoruna ilk addım ataraq “Araz” markası altında fəaliyyət göstərən “AzRetail”i təsis edib. “Siz harada, “Araz” orada” sloqanı ilə fəaliyyət göstərən “Araz” supermarketlər şəbəkəsi ölkə üzrə 300-dən artıq mağaza ilə müştərilərinə xidmət edir. 2016-cı ildə əhalinin istehlak səbətini eyni büdcə daxilində daha çox məhsul təklif edərək genişləndirmək və yerli istehsalçıların öz məhsullarını şəbəkə marketlərdə satışa çıxara bilmələrinə şərait yaratmaq məqsədilə “Oba” endirimli satış (“discount-convinient”) şəbəkəsinin əsası qoyulub. Hazırda ölkənin bütün regionlarına yayılmış 1110-dan artıq mağaza ilə fəaliyyət göstərir. Həmin ildə ölkədə aparılan iqtisadi islahatlar fonunda Veysəloğlu Şirkətlər Qrupu təsis etdiyi “V-Trade” distribusiya vasitəsilə iri həcmdə şəkər, paxlalı məhsullar və digər təməl qida məhsullarının idxalını artıraraq, ölkədə qiymət sabitliyinə dəstək göstərib.
Veysəloğlu

Veysəloğlu Şirkətlər Qrupu növbəti illərdə daha da genişlənərək fəaliyyət istiqamətini genişləndirməyə başlayıb. 2001-ci ildə isə Veysəloğlu Şirkətlər Qrupu "Ulduz" Şokolad Fabrikinin əsasını qoyub. Qənnadı məhsulları sahəsində “Milli brend” statusunu qazanan bu fabrik əsasən şokolad konfetləri, karamellər, qutu şokoladlar, draje və vafli məhsulları istehsal edir. Hazırda “Ulduz” şokoladları dünyanın 20-dən çox ölkəsinə ixrac olunur. 2010-cu ildə Şirkətlər Qrupunun ölkə xaricində ilk şirkəti – “VG” (Veyseloglu Georgia) fəaliyyətə başlayıb. 3500-dən çox satış nöqtəsi olan “VG” şirkəti Azərbaycan, Türkiyə, Rusiya, Polşa, Hindistan və digər müxtəlif ölkələrdən 30-dan çox istehsalçı ilə əməkdaşlıq edir.
Veysəloğlu

2017-ci ildə isə Cənubi Qafqazda ən böyük distribusiya mərkəzlərindən olan “AVT Logistics”in əsası qoyulub. “AVT Logistics” 48 min kv. metrdən artıq qapalı anbarı, 500-dən artıq yük nəqliyyat vasitəsi ilə 12 mindən artıq fərqli ticarət nöqtəsinə məhsul çatdırılmasını təmin edir. “Araz” supermarketlər şəbəkəsi, “Oba” marketlər şəbəkəsi və “Veysəloğlu Distribusiya” şirkəti vasitəsilə müştərilərə təqdim olunan məhsulların təzəliyinin qorunması məqsədilə Veysəloğlu Şirkətlər Qrupu 2022-ci ildə soyuq logistika mərkəzini yaradıb. Məhəmmədi ərazisində yerləşən anbarda dondurulmuş, təzə ət və süd məhsullarını, həmçinin meyvə və tərəvəzi ən yüksək keyfiyyətlə saxlamaq mümkündür. Soyuq anbarın ümumi sahəsi 11,000 m²-dir.
Veysəloğlu

Müasir logistika mərkəzindən həftənin 7 günü boyunca 5000 mağazaya xidmət göstərilir. 2016-cı ilin fevral ayından müxtəlif şirniyyat və digər un məmulatlarını “Araz” supermarketlər şəbəkəsində müştərilərə təqdim edən “Xonça” Fabriki qurulub. Hazırda ümumi istehsal sahəsi 6230 kv2 metr olan “Xonça” əsasən şirniyyat, un məmulatları və yeməklərin istehsalı və satışı istiqamətləri üzrə fəaliyyət göstərir. Sadəcə Məmmədli ərazisindəki mətbəx gündəlik 10.000 porsiya yemək hazırlamaq potensialına malikdir. Veysəloğu Şirkətlər Qrupu 2021-ci ildən etibarən pərakəndə şirkətləri üçün meyvə-tərəvəzin birbaşa fermerdən alışını həyata keçirmək və tarladan rəfə məhsul çatdırmaq məqsədi ilə meyvə-tərəvəzin satın alınması fəaliyyətinə başladı. Bu təşəbbüs sayəsində yerli kənd təsərrüfatı subyektləri öz məhsullarını daha geniş satış şəbəkəsinə birbaşa təqdimetmə fürsəti əldə ediblər, həm də təbii, keyfiyyətli və münasib qiymətli məhsullar müştərilər üçün daha əlçatan olub.
Veysəloğlu

Şirkətlər Qrupu logistik əməliyyatların effektiv təşkili üçün ilkin mərhələdə kartof və soğanın qəbulu və saxlanılması məqsədilə Mingəçevir və Salyanda yerli saxlama məntəqələri yaradıb. 2022-ci ildə isə “Şəmkir Aqroparkı”nda Veysəloğlu Şirkətlər Qrupu üçün xüsusi məhsul qəbulu məntəqəsi yaradılması ilə həmin regiondakı kəndlinin məhsulunu satmaq üçün vaxt və pul sərf edərək Bakıya gəlməsinə ehtiyacı aradan qaldırılıb. 2022-ci ildə Veysəloğlu Şirkətlər Qrupu “Veysəloğlu-Rossmann” şirkətini qurub. Bununla da Azərbaycanda Almaniyanın “Rossmann” şirkətinin sağlamlıq və şəxsi qulluq məhsullarını xüsusi mağazalar vasitəsilə satışını həyata keçirməyə başlayıb.Şirkət hal-hazırda Azərbaycanın ən böyük şirkətlərindən biridir. Veysəloğlu Şirkətlər Qrupu 2013-cü ildən etibarən "Veysəloğlu Tələbə Təqaüd Proqramı"nı (VTTP) həyata keçirməkdədir. Təqaüd Proqramına əsasən şirkət əməkdaşlarının ölkə daxilində və xaricdə ali təhsil müəssisələrinə qəbul olmuş övladlarına təhsilə dəstək məqsədilə aylıq və illik təqaüdlər ödənilir.
Veysəloğlu

Həmçinin şirkətlər qrupunda əməkdaşların şəxsi və peşəkar inkişaflarına yönəlik təlimlər, müxtəlif tədris layihələrinin təşkili ilə məşğul olan "Veysəloğlu İnkişaf Mərkəzi" (VİM) fəaliyyət göstərir. Veysəloğlu Şirkətlər Qrupu və SABAH qruplarının birgə təşkilatçılığı, Azərbaycan Respublikası Təhsil Nazirliyinin tərəfdaşlığı ilə Azərbaycan Xalq Cümhuriyyətinin 100 illik yubileyinə həsr olunan Universitetlərarası "Nə? Harada? Nə zaman?" intellektual yarışı keçirilmişdir. Veysəloğlu Şirkətlər Qrupunun baş sponsorluğu, Xəzər Universitetinin akademik tərəfdaşlığı, Kainat Tədris Mərkəzi və ATGTİ-nin təşkilatçılığı ilə Azərbaycan Xalq Cümhuriyyətinin yaranmasının 100 illik yubileyinə həsr olunan III Tələbələrarası Məntiq Olimpiadasının qaliblərinin mükafatlandırma mərasimi keçirilmişdir.
Veysəloğlu

Veysəloğlu Şirkətlər Qrupu özünün Korporativ Sosial Məsuliyyət (KSM) siyasəti çərçivəsində Azərbaycan Respublikasının Təhsil Nazirliyi və Bakı Şəhəri üzrə Təhsil İdarəsinin dəstəyi ilə reallaşan "Gələcəyini Qur!" Gəncliyə Dəstək Layihəsinə dəstək olmuşdur. Ramazan bayramı ilə əlaqədar olaraq Veysəloğlu Şirkətlər Qrupu özünün Korporativ Sosial Məsuliyyət (KSM) Proqramı çərçivəsində 400 nəfərdən artıq əhalinin sosial həssas qrupları hesab edilən, qayğıya ehtiyacı olan şəhid ailələri, əlillər, veteranlar, kimsəsiz və aztəminatlı insanları ziyarət edərək bayramlarını təbrik etmişdir. Veysəloğlu Şirkətlər Qrupu 2018-ci ilin mart ayında da mərkəz ofisində qanvermə aksiyası təşkil etmişdi. Həmin xeyriyyə aksiyasında 200-ə yaxın şirkət əməkdaşı qan verərək, talassemiya xəstəliyindən əziyyət çəkənlərə, eyni zamanda bədbəxt hadisə nəticəsində yaralanan insanlara dəstək olmuşdu. Filmdə aprel döyüşlərində şəhid olan və "Azərbaycan bayrağı" ordeni ilə təltif edilən pilotlar — mayor Təbriz Musazadə, mayor Urfan Vəlizadə və baş leytenant Əbubəkir İsmayılovdan bəhs edilir.
Veysəloğlu

"Aprel şəkilləri" sənədli filmi bu silsilədən birinci filmdir. Növbəti film aprel döyüşlərində şəhid olan və "İgidliyə görə" medalı ilə təltif edilən polkovnik-leytenant Raquf Orucova həsr ediləcək "Briqada komandiri" sənədli filmi olacaq". Veysəloğlu Şirkətlər Qrupu 2018-ci ilin Novruz bayramı ərəfəsində Korporativ Sosial Məsuliyyət Proqramı çərçivəsində "Müharibə, Əmək və Silahlı Qüvvələr" İctimai Birliyinin Nizami rayonu, "Əlil və Veteranlar" İctimai Birliyinin Abşeron rayonu, "Qarabağ Müharibəsi Əlilləri, Veteranları və Şəhid Ailələri" Nizami rayonu, Yasamal rayonu bölməsi, "Bakı Müharibə Əlil və Veteranlar" İctimai Birliyinin üzvləri, Məhəmmədi, Mehdiabad, Keşlə qəsəbəsinin sakinləri, Binəqədi, Nəsimi, həmçinin Nizami Rayonu İcra Hakimiyyətinin qeydiyyatında olan bir qrup sosial qayğıya ehtiyacı olan insanlarla görüş keçirib. Novruz bayramı münasibətilə Veysəloğlu Qrupa daxil olan Ulduz şokolad fabriki, Araz supermarketlər şəbəkəsi, Oba marketlər şəbəkəsi adından 400-ə yaxın şəhid, əlil və veteran ailələrinə, aztəminatlı insanlara bayram sovqatı paylanılıb. 2018-ci ilin mart ayının 19-da Azərbaycan Dövlət İnformasiya Agentliyinin (AZƏRTAC) təşəbbüsü və təşkilatçılığı, APRA (Azərbaycan İctimaiyyətlə Əlaqələr Mütəxəssisləri Assosiasiyası), "Ulduz" şokolad fabriki və PROAKTİV şirkətinin tərəfdaşlığı ilə Füzuli rayonunun təmas xəttində yerləşən Qazaxlar kəndində Novruz bayramı münasibətilə "Kosanın sürprizi" adlı sosial layihə həyata keçirilib. 2021-ci ilin noyabr ayının 5-11-də Veysəloğlu Şirkətlər Qrupu və Azərbaycan Rəssamlar İttifaqının təşkilatçılığı, “YAŞAT” Fondunun tərəfdaşlığı ilə “Qayıdış” adlı Qəhrəmanlara Dəstək sərgisi - sosial layihəsi keçirilmişdir.
Veysəloğlu

Şirkətin Bakı şəhərində yerləşən mərkəzi anbarı, Cənub bölgəsini əhatə edən Salyan filialı, Qərb bölgəsini əhatə edən Mingəçevir filialı vardır. Xarici əlaqələri 2007-ci ildən "Veysəloğlu" Şirkətlər Qrupu EBRD ilə əməkdaşlıq edir. 2016-cı ildə korporativ idarəetmədə təkmilləşmə aparılması məqsədi ilə IFC şirkəti ilə əməkdaşlığa başlanıldı. "Veysəloğlu" Şirkətlər Qrupunda hər il mütəmadi olaraq aparılan maliyyə auditi üçün Grant Thornton şirkəti ilə əməkdaşlıq edilir. Xarici keçidlər Veysəloğlu şirkətinin rəsmi saytı
Ulduz (film, 1964)

Ulduz — rejissor Ağarza Quliyevin filmi. 1964-cü ildə bəstəkar Süleyman Ələsgərovun eyniadlı pyesi əsasında ekranlaşdırılıb. Böyük şöhrət qazanmış komediya dəfələrlə müxtəlif teatr səhnələrində tamaşaya qoyulub. 1965-ci il martın 29-da Nizami adına kinoteatrda “Ulduz” musiqili kinokomediyasına ilk baxış keçirilib. Ağarza Quliyevin quruluş verdiyi bu filmdə bir daha məşhur aktyorlar — Bəşir Səfəroğlu, Lütfəli Abdullayev, Nəsibə Zeynalova, Səyavuş Aslan, Məleykə Ağazadə, Hacıbaba Bağırov və digər sənətkarlar yer alıblar.
Ulduz (film, 1964)

Filmin əsas çəkilişləri Astara rayonunda aparılıb. Kinokomediya iki sevən gəncin saf məhəbbətindən, eyni zamanda elmin həyatla əlaqəsindən, kəndin qabaqcıl ziyalılarının elmlə heç bir əlaqəsi olmayanlara, vəzifəpərəstlərə qarşı apardıqları mübarizədən danışır. Film haqqında Film bəstəkar Süleyman Ələsgərovun eyniadlı operettasının motivləri əsasında ekranlaşdırılıb. Böyük şöhrət qazanmış komediya dəfələrlə müxtəlif teatr səhnələrində tamaşaya qoyulub. 1965-ci il martın 29-da Nizami adına kinoteatrda “Ulduz” musiqili kinokomediyasına ilk baxış keçirilib.
Ulduz (film, 1964)

Ağarza Quliyevin quruluş verdiyi bu filmdə bir daha məşhur aktyorlar — Bəşir Səfəroğlu, Lütfəli Abdullayev, Nəsibə Zeynalova, Səyavuş Aslan, Məleykə Ağazadə, Hacıbaba Bağırov və digər sənətkarlar yer alıblar. Filmin əsas çəkilişləri Astara rayonunda aparılıb. Bəzi kadrlar Lənkəranda, toy səhnəsi kinostudiyanın pavilyonunda, ilk səhnələr isə Mərdəkan qəsəbəsinin Mədəniyyət Sarayında lentə alınıb. Filmin sınaq çəkilişlərində Şubay roluna namizəd kimi aktyor Tariyel Qasımov iştirak edib. Hacıbaba Bağırovun kinoda ilk işi olub.
Ulduz (film, 1964)

Filmin maraq doğuran tvist səhnəsində Məleykə Ağazadə (Nazilə) və Hacıbaba Bağırov (Möhsün) Çubbi Çekerin ifasında ing. Let's Twist Again mahnısını həqiqətən də özləri oynayıblar. Tamilla Rüstəmovanın (Ulduz) peşəkar aktrisa deyil, televiziya diktoru olması, Suğra Bağırzadənin (Yetər) isə hələ məktəb şagirdi olması film tənqidçiləri tərəfindən tənqid olunub. 2019-cu ilin noyabrında filmin 55 illiyi ilə əlaqədar, Çingiz Mustafayev adına Fond, ANS Şirkətlər Qrupu və “Səba” ASC-nin sponsorluğu ilə ANS Şirkətlər Qrupuna daxil olan "BALANS" Milli Rəqəmsal Bərpa Studiyası tərəfindən bərpa edilib. BALANS Milli Rəqəmsal Bərpa Studiyası tərəfindən bərpa edilmiş "Ulduz" filminin yenilənmiş versiyası 2019-cu il dekabrın 3-də Nizami Kino Mərkəzində təqdimat keçirilib.
Ulduz (film, 1964)

Təqdimatda çıxış edən ANS Şirkətlər Qrupunun prezidenti, rejissor, layihənin ideya müəllifi və rəhbəri Vahid Mustafayev dedi ki, 1964-cü ildə Ağarza Quliyev tərəfindən lentə alınmış “Ulduz” filminin pozitivi çox keyfiyyətsiz olub və mütəxəssislər onu çətinliklə də olsa, bərpa edib. Vahid Mustafayev filmin əvvəlki və bərpadan sonrakı vəziyyətini ekranda əyani şəkildə nümayiş etdirib. Mərasimdə çıxış edən “Səba” ASC-nin Baş direktoru Fuad Ələkbərov bu tip layihələrdə iştirak etdiklərinə görə fəxr hissi keçirdiyini bildirib. Təqdimat mərasimində çıxış edən "Azərbaycanfilm" kinostudiyasının direktoru Cəmil Quliyev Azərbaycan kino incilərini bərpa edib Azərbaycan xalqına qaytardığına görə Vahid Mustafayevə təşəkkür edib. Daha sonra filmdə Yetər obrazında çəkilən Suğra Bağırzadə filmin çəkilişi ilə bağlı xatirələrini bölüşüb.
XXXTentacion

XXXTentacion (əsl adı: Casey Dueyn Rikardo Onfroy; 23 yanvar 1998, Planteyşen, Brauard dairəsi, Florida, ABŞ – 18 iyun 2018, Dirfild-Biç, Brauard dairəsi, Florida, ABŞ) — amerikalı repçi, müğənni-mahnı yazarı. Qısa karyerasına baxmayaraq, musiqisevərlər arasında olduqca populyar və sevilən bir repçi olmuşdur. O, depressiv və qəmgin mahnıları ilə dinləyicilərin qəlbinə toxunmağı bacarmışdı. X 2015–2018-ci illərdə emo rep və SoundCloud rep janrlarının populyarlaşdırılmasında mühüm rol oynamışdır.Florida ştatının Planteyşen şəhərində doğulan repçi, uşaqlığının əksər hissəsini ştatın digər şəhəri olan Loderhilldə böyüyərək keçirmişdir. O, mahnı yazmağa yetkinlik yaşına çatmayanlar üçün cəzaçəkmə müəssisəndən azadlığa buraxılandan sonra başlamışdı. Karyerasını 2013-cü ildə, emo və qranj musiqisindən ilhamlanaraq yazdığı bənzərsiz mahnıları SoundCloud-a yerləşdirərək qurmuşdu. X 2014-cü ildə bir neçə başqa sənətçi ilə birlikdə “Members Only” adlı underground musiqi kollektivini yaratmışdı. O, və kollektivi SoundCloud rep dünyasında böyük uğur qazanmışdır.
XXXTentacion

Repçiyə şöhrət gətirən 2017-ci ildə buraxdığı “Look at Me” adlı sinqlı olmuşdur. Repçi elə həmin il debüt albomu olan “17”-ni təqdim etmişdir. Bu albom ABŞ-də üçqat platin sertifikatına layiq görülmüş və Billboard 200-də ikinci yerə çıxmışdır. Onun 2018-ci ildə buraxdığı ikinci albomu “?” əvvəlkindən daha da uğurlu olmuşdur. Albomun ilk sinqlı olan “Sad!” Billboard Hot 100-ə başçılıq edirdi. Bu sinql üstəlik YouTube-da 1,2 milyard baxış, eləcə də Spotify-da 2 milyarda yaxın yayım toplayıb. X həyatı boyu bir neçə dəfə hüquqi problemlərlə üzləşib. O, 2016-cı ildə sevgilisinə şiddət göstərməkdə ittiham olunub.
XXXTentacion

Repçi 18 iyun 2018-ci ildə 20 yaşında olarkən Florida ştatının Dirfild-Biç şəhərində, motosiklet mağazasından çıxarkən güllələnərək qətlə yetirilmişdir. Repçini öldürən şəxslər içərisində 50 min dollar olan Louis Vuitton markalı çantanı oğurladıqdan sonra SUV-a minərək hadisə yerindən uzaqlaşmışdılar. Cinayətkarların dördü sonradan saxlanmış, üçü ömürlük həbs cəzası almışdır. Casey Dueyn Rikardo Onfroy (ing. Jahseh Dwayne Ricardo Onfroy) 23 yanvar 1998-ci ildə Florida ştatının Planteyşen şəhərində yamaykalı ailədə anadan olmuşdur. Atası Bob Marlinin “So Jah Seh” adlı mahnısından təsirlənərək ona bu adı qoyub. X-in atası və babası rastafaridir. O, anadangəlmə ürək qüsuru ilə doğulub.
XXXTentacion

Buna görə onun boyu uzanmırdı, 168sm idi. Repçi 2017-ci ildə “The Beat” radiosuna verdiyi müsahibəsində suriyalı, hind və ola bilsin italyan mənşəli olduğundan danışıb.X anasının şəxsi problemləri olduğundan daha çox nənəsi ilə qalmalı olub. O, nənəsi Kolett Cons ilə birlikdə Floridanın Pompano-Biç və Loderhill şəhərlərində yaşayıb. Altı yaşında olarkən anasına hücum edən bir şəxsi bıçaqlamağa çalışıb. Bu hadisə nəticəsində o, problemli gənclər üçün nəzərdə turtulmuş gənclər proqramına (ing. youth program) yerləşdirilib. Həmçinin o, sonralar yenidən nənəsinin yanında qalmağa göndərilib. X-in ailəsinə yaxın bir şəxs isə bıçaqlanma hadisəsinin olmadığını deyib. X uşaq olarkən özünü asaraq intihar edən əmisinin cansız bədəni ilə qarşılaşıb.
XXXTentacion

O, bir neçə dəfə mahnılarında bu hadisədən aldığı travmadan bəhs edib. 2017-ci ildə o, uşaq ikən naməlum bir şəxs tərəfindən cinsi istismara məruz qaldığından söz etmişdi. X uşaq ikən kiminsə şiddətə məruz qaldığını və kiminsə zorlandığını görmək kimi digər üzücü hadisələrin şahidi olduğunu bildirib. Anası atasının uşaq ikən X-i döydüyünü deyib. O, həmçinin X-in atası tərəfindən dəfələrlə uşağın gözü qarşısında şiddətə məruz qaldığın da qeyd etdi. 2008-ci ildə X on yaşında olarkən atası DEA tərəfindən saxlanılaraq doqquz il müddətinə Arizona həbsxanasına göndərilmişdir. X-in atası 2015-ci ildə azadlığa buraxılıb və 2016-cı ildə Yamaykaya deportasiya edilib. 2017-ci ildə müsahibə zamanı X-dən atası ilə olan münasibətləri haqqında soruşulub.
XXXTentacion

X istehza ilə cavab verib: “O nədir?”.X-in musiqiyə marağı bibisi (və ya xalası) onu məktəb və kilsə xoruna qoşulmağa təşviq etdikdən sonra başlamışdı. O, sonralar ona toxunan şagirdə hücum etdiyi üçün xordan qovulur. X təhsil almaq üçün “Margate Middle School”-a getmiş, lakin dava etdiyi üçün oradan da qovulmuşdur. Anası o vaxt onu altı aydan çox müddətə “Sheridan House Family Ministries”-ə yazdırmışdı. Bu təşkilat çətin uşaqlara qayğı göstərmək üçün proqramlar və xidmətlər təklif edirdi. X orada olarkən rep, nyu-metal və hard rok dinləməyə başlamışdı. Bu yeni maraq onu həm piano, həm də gitara çalmağı öyrənməyə həvəsləndirmişdi. X 10-cu sinifə qədər “Piper High School”-da oxuyub.
XXXTentacion

O vaxtlar o, özünü oraya aid hiss etmirdi. Sakit və populyar şagird olsa da, həm də dava edirdi. X-ə uşaq yaşlarında bipolyar pozuntu diaqnozu qoyulmuşdu. X idman etməyə can atmırdı, məktəbdə oxuyarkən o, özünə inamsızlıq və depressiya ilə mübarizə aparırdı. Şəxsi həyatı X-in Ariana adlı ögey böyük bacısı və Aiden adlı kiçik ögey qardaşı var idi. X əvvəllər repçi Denzel Curry və prodüser Ronny J ilə birlikdə Floridada yaşamışdır. O, ölməzdən əvvəl 2017-ci ilin noyabrında 1,4 milyon dollara aldığı Parklenddəki 6000 kvadrat metrlik malikanəsinə köçmək prosesində idi. X sağ olanda sevgilisi Jenesis Sanchez ilə yaşayırdı. Cütlüyün üç pişiyi və iki iti var idi. X bir çox reperlə və müğənni ilə dostluq edirdi. Dostları arasında Ski Mask the Slump God, Lil Uzi Vert, PnB Rock, Denzel Curry, Lil Yachty, Trippie Red, Juice Wrld və Billi Ayliş var idi. Müsahibəsində Billi Ayliş qeyd etdi ki, X onu öz həyatına (Billinin) son qoymaq barədə fikrini dəyişməyə inandıra bilib.Trippie Redd, X-ə qarşı irəli sürülən ittihamları öyrənəndə onunla əlaqələrini kəsdi.
XXXTentacion

X konsertlərin birində Trippie Redd-in niyə onunla dostluq etmək istəmədiyini başa düşdüyünü etiraf edərək demişdi: “Mən əvvəllər şərəfsiz adam olmuşam. Amma özümü dəyişmək üçün əlimdən gələni etmişəm”. X, bunlara baxmayaraq Trippie Redd-in hələ də “möhtəşəm sənətçi” olduğunu düşündüyünü deyirdi. Onlar birlikdə “Fuck Love” mahnısını ifa etmişdilər. Trippie Redd sonradan İnstaqramda keçmişdə onun haqqında dediyi mənfi fikirlərə görə üzr istəyib.2018-ci ilin fevral ayında X, İnstaqramda məktəbə qayıtmağa hazırlaşdığını paylaşdı. 2018-ci ilin mart ayında o, ölümündən əvvəl tamamladığı GED sertifikatını almaq üçün çalışdığını açıqladı. Bundan əlavə, o, təhsilini davam etdirmək üçün icma kollecinə daxil olmaq planlarından da danışmışdı. X, depressiya ilə mübarizəsini də bölüşmüşdü.
XXXTentacion

Jocelyn Flores X 19 yaşında olarkən Floresin fotoşəkillərini Twitter-də gördükdən sonra ona aşiq oldu və ilk dəfə 2017-ci il mayın 1-də onunla əlaqə saxladı. X, Floresi moda markası “Revenge” üçün modellik etməsi üçün Floridaya dəvət etdi. Floridaya gələndə hər kəs onun artıq model olduğunu düşünürdü, lakin o, əvvəllər heç vaxt modellik etməmişdi. O, vaxtlar daha bir qız da X-in yanında qalırdı. Həmin qız şənliyinə gedib sonra geri qayıdanda içərisində 7000 dollar nağd pul olan çantanın yoxa çıxdığını bildirmişdi. Bu hadisəyə görə hər iki qız bir-birini günahlandırırdı. X mübahisəyə görə hər iki qonağa evindən çıxıb getmələrini istəmişdi. O, Floresə modellik etmək təklifini də ləğv etdi.
XXXTentacion

Flores daha sonra Kokonut-Krik şəhərindəki “Hampton Inn” hotelindəki mənzildə qalmağa getdi və səhəri gün ölü tapıldı. O, öz həyatına son qoyanda cəmi 16 yaşı var idi. XXXTentacion “Jocelyn Flores” və “Revenge” mahnılarını Floresin xatirəsinə həsr etmişdi. Mübahisələri X 2017-ci ildə kanadalı repçi Dreyk haqqında demişdi: “Dreyk bombadı, Dreyk dahidir”. Başqa bir müsahəbəsində isə onun barəsində tənqidedici fikirlər bildirmişdi. X, Dreyki ideya oğurlamaqda günahlandırırdı. O, “Dreykin kişi olmadığını”, “əclaf” olduğunu deyirdi.Dreyk DJ Semtex ilə olan müsahibəsində X-in plagiarizm iddialarına toxundu. O, öz mahnısı ilə başqa bir sənətçinin mahnısı arasındakı oxşarlıqlar olduğunu qəbul etdi, lakin əsəri bilərək kopyaladığını inkar etdi. Dreyk, “başqasının əsərini oğurlayıb öz əsəri kimi təqdim edəcək adamlardan olmadığını” dilə gətirdi.
XXXTentacion

2023-cü ildə XXXTentacion-un qətli ilə bağlı məhkəmə prosesinə Dreyk də çağırıldı. Dreykin qətldə “əli olduğu” irəli sürülmüşdü. Buna səbəb X-in ölməzdən dörd ay qabaq paylaşdığı Instagram storisi idi. Bu silinmiş köhnə storidə “Mən ölsəm bilin ki, Dreyk edib” yazılmışdı. X isə həyatda olduğu vaxt profilinin sındırıldığını və paylaşımı özü etmədiyini bildirmişdi. Diskoqrafiya Studiya albomları Skins (2018) Bad Vibes Forever (2019)
İsa Muğanna

İsa Muğanna (tam adı: İsa Mustafa oğlu Hüseynov; 12 iyun 1928, Muğanlı, Qazax qəzası – 1 aprel 2014, Bakı) — Azərbaycanlı yazıçı, ssenarist və kinoredaktor, Azərbaycan SSR xalq yazıçısı (1988), Azərbaycan SSR əməkdar incəsənət xadimi (1976). İsa Hüseynov (İsa Muğanna) 1928-ci ildə Qazax qəzasının Muğanlı kəndində dünyaya gəlib. Atası Mustafa məktəb müəllimi olub. Orta məktəbi bitirdikdən sonra N.Nərimanov adına Tibb Universitetinə daxil olsa da (1945) 4 ay sonra kəndə qayıdıb. Sonradan Azərbaycan Dövlət Universitetinin Filologiya fakültəsinə daxil olub. 1952-ci ildə Moskvadakı M.Qorki adına Ədəbiyyat İnstitutunu bitirib. Azərnəşrdə Ədəbiyyat şöbəsinin redaktoru (1952–1954), "Literaturnıy Azerbaydjan" qəzetində nəsr şöbəsinin müdiri (1960–1964), C.Cabbarlı adına "Azərbaycanfilm" kinostudiyasında baş redaktor (1964–1968), redaktor (1968–1974), Ssenari şurası üzvü (1974–1979), Azərbaycan SSR Dövlət Kinemotoqrafiya Komitəsində baş redaktor (1979) vəzifələrində çalışıb.
İsa Muğanna

Yaradıcılığı 1948-ci ildən ədəbi fəaliyyətə başlamış İsa Muğannanın "Anadil oxuyan yerdə" yazısı ilk dəfə 1949-cu ildə "İnqilab və Mədəniyyət" qəzetində çap edilib. 1950-ci illərdən etibarən kitabları nəşr olunub. Ssenariləri əsasında ("26 Bakı Komissarı", "Nəsimi", "Ulduzlar sönmür" , "Tütək səsi" , "Nizami" və s.) filmlər çəkilmiş, əsərləri xarici dillərə tərcümə olunmuşdur. "26 Bakı Komissarı" filmi 1968-ci ildə Ümumittifaq Leninqrad Festivalının ən yaxşı tarixi-inqilabi film mükafatını almışdır. Mükafatları "Azərbaycan SSR əməkdar incəsənət xadimi" fəxri adı — 23 dekabr 1976 "Qırğızıstan Yazıçılar İttifaqı" diplom və prizi — 1976 "Şərəf nişanı" ordeni — 1978 Azərbaycan SSR xalq yazıçısı" fəxri adı — 23 iyun 1988 "İstiqlal" ordeni — 11 iyun 1998 Azərbaycan Respublikası Prezidentinin fərdi təqaüdü — 11 iyun 2002 "Nəsimi" mükafatı — 2012 Bizim qızlar (pyes), 1953 Dan ulduzu (pyes), 1955 Hekayələr, 1957 Yanar ürək (pyes), 1960. Doğma və yad adamlar (roman), 1962. Teleqram (povest), 1963.
İsa Muğanna

Yanar ürək (roman), 1965. Tütək səsi (pyes və hekayələr), 1965. Pyeslər, 1967. Kollu koxa (pyes və hekayələr), 1969. Ömrümdə izlər, 1971. Saz (pyeslər), 1971. Seçilmiş əsərləri (roman və pyeslər), 1972.
İsa Muğanna

Yanar ürək, Doğma və yad adamlar, 1979. Məhşər (roman), 1979. İdeal (roman), 1985. Türfə (roman), 2009 Qəbiristan (roman), 2013 Cəhənnəm (roman), 2013 GurÜn (roman), 2013 İsahəq-Musahəq (roman), 2013 İlan dərəsi (povestlər) Filmoqrafiya Arvadım mənim, uşaqlarım mənim (film, 1978) Dəli Kür (film, 1969) İyirmialtılar (film, 1966) Qərib cinlər diyarında (film, 1977) Liderlik missiyası. 1-ci hissə (film, 2008) Nəsimi (film, 1973) Nizami (film, 1982) Od içində (film, 1978) Tütək səsi (film, 1975) Ulduzlar sönmür (film, 1971) Zəlimxan dastanı (film, 2007) "Xalq yazıçısı İsa Hüseynov: "80 yaşdan yekun iyi gəlir" - FOTOSESSİYA" (az.). apa.az. 2008-06-11.
İsa Muğanna

Ağa Cəfərli. "İsa Hüseynovun Kulis.az-a müsahibəsi: "Düşmənlərim üçün də darıxıram"" (az.). kulis.az. 2014-04-01. 2014-07-06 tarixində arxivləşdirilib. İstifadə tarixi: 2020-03-22. Yazıçı İsa Hüseynov uzun müddət xroniki ürək çatışmazlığından əziyyət çəksə də heç vaxt yataq xəstəsi olmayıb.
İsa Muğanna

2014-cü il 1 aprel tarixində gecəyarısı qəfildən vəfat etmişdir. Dəfn mərasimi xaricdə yaşayan nəvəsinin gəlişi və iştirakı ilə Fəxri Xiyabanda gerçəkləşmişdir. 31 may 2018-ci ildə Azərbaycan prezidenti İsa Muğannanın 90 illik yubileyinin keçirilməsi haqqında sərəncam imzalamışdır. Azərbaycan Sovet Ədəbiyyatı Tarixi. 2 cilddə. I cild. Bakı: 1967, Azərbaycan Sovet Ədəbiyyatı Tarixi.
İsa Muğanna

Bakı: 1988, Ədəbi Proses-76. Bakı: 1978, Sosialist Realizmi müasir mərhələdə. Bakı: 1987, Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə.
İsa Muğanna

İstifadə tarixi: 2020-03-21. "Əkrəm Əylisli İsa Muğannanın fəlsəfəsini sərt tənqid etdi (Debat)" (az.). azadliq.org. 2014-04-05. 2020-03-21 tarixində arxivləşdirilib. İstifadə tarixi: 2020-03-21. İsa Hüseynov, yoxsa İsa Muğanna?
İsa Muğanna

"BÜTÖV bir "iki" İSA:biri – ədəbiyyatımızda "60-cılar"ın bayraqdarı olmuş HÜSEYNOV, biri – SafAğ YOLlu MUĞANNA..." (az.). medeniyyet.az. 2018-06-13. 2020-03-18 tarixində arxivləşdirilib. İstifadə tarixi: 2020-03-21. Şəmil Sadiq. ""İsanın iki yazıçısı – Hüseynov və Muğanna" – Şəmil Sadiq" (az.).
İsa Muğanna

""İdeal" romanını "Terra Nostra" ilə müqayisə etmək keçir ürəyimdən" (az.). azadliq.org. 2016-03-01. 2020-03-21 tarixində arxivləşdirilib. İstifadə tarixi: 2020-03-24. Xarici keçidlər "İsa Muğanna (Hüseynov). Roman və povestlər" (az.).
İsa Muğanna

azadliq.org. 2011-03-11. 2020-03- tarixində arxivləşdirilib. İstifadə tarixi: 2020-03-23. M. Mükərrəmoğlu. "Vaqif Əliyev: İsa Muğanna bütün şüurlu həyatını bədii söz sənətinə həsr edən nadir şəxsiyyətlərdəndir" (az.). xalqqazeti.com.
İsa Muğanna

2020-03-18 tarixində arxivləşdirilib. İstifadə tarixi: 2020-03-21. "Azərbaycanın Dostoyevskisi – İsa Muğanna" (az.). artkaspi.az. 2017-02-28. 2020-03-18 tarixində arxivləşdirilib. İstifadə tarixi: 2020-03-21.
İsa Muğanna

""Azərbaycan ədəbiyyatında 3 ən yaxşı roman hansıdır?" SORĞU" (az.). kulis.az. 2014-02-12. 2014-12-21 tarixində arxivləşdirilib. İstifadə tarixi: 2020-03-20. "Üç ən yaxşı Azərbaycan romanı məlum oldu 78 NƏFƏRLIK SORĞU" (az.).
İsa Muğanna

2020-03-23 tarixində arxivləşdirilib. İstifadə tarixi: 2020-03-23. "İsa Muğannanın anadan olmasının 90 illiyi qeyd ediləcək" (az.). sherg.az. 2018-11-19. 2020-03-23 tarixində arxivləşdirilib. İstifadə tarixi: 2020-03-23.
İsa Muğanna

"Yazıçı İsa Hüseynov (Muğanna) fotolarda" (az.). azadliq.org. 2014-04-01. 2020-03-23 tarixində arxivləşdirilib. İstifadə tarixi: 2020-03-23. Sabiq rəsmi veb-saytı Arxivləşdirilib 2011-02-02 at the Wayback Machine
Azərbaycan Respublikasının xalq artisti

Azərbaycan Respublikasının xalq artisti — Azərbaycan Respublikasında incəsənətin teatr, kino və musiqi sahələrində böyük yaradıcılıq uğurları qazanmış sənətkarlara verilən fəxri ad. Fəxri adın verilmə üsulu Azərbaycan Respublikasının Prezidenti fəxri adı fərdi təşəbbüslə, habelə Milli Məclisin və Nazirlər Kabinetinin təklifi ilə verir. Fəxri ad adətən Azərbaycan Respublikasının vətəndaşlarına verilir, lakin digər ölkələrin vətəndaşlarına da verilə bilər. Əsasnaməyə görə, Azərbaycan Respublikasının eyni fəxri adı bir şəxsə təkrar verilmir.Fəxri ada layiq görülən şəxs aşağıdakı hallarda fəxri addan məhrum edilə bilər: fəxri ad almış şəxs ağır və ya xüsusilə ağır cinayət törətməyə görə məhkum olunduqda Fəxri ad almış şəxs onu ləkələyən xata törətdikdə Təsis olunması "Azərbaycan Respublikasının xalq artisti" fəxri adı ilk dəfə Azərbaycan Respublikasının Prezidenti Ayaz Mütəllibovun 4 may 1991-ci tarixli sərəncamına əsasən təqdim olunmuşdur. Həmin sərəncamla fəxri ad birinci dəfə Nəriman Əzimov, Ofelya Sənani və Roza Tağıyevaya verilmişdir.
Azərbaycan Respublikasının xalq artisti

1991–1993-cü illərdə fəxri adın verilməsinə davam edilmiş və 24 iyun 1993-cü ildə Azərbaycan Respublikasının Prezidenti Heydər Əliyev tərəfindən bu praktikaya son qoyularaq onun təqdim olunması dayandırılmışdır. Fəxri ad 22 may 1998-ci ildə hüquqi baxımdan təsis olunmuş və onu 1991–1993-cü illərdə almış şəxslər üçün öz qüvvəsini saxlamışdır. Döş nişanı və vəsiqəsi "Azərbaycan Respublikasının xalq artisti" fəxri adına layiq görülən şəxslərə Azərbaycan Respublikasının fəxri adının sertifikatı və döş nişanı verilir. Döş nişanı sinə hissəsinin sağ tərəfində taxılmalıdır. Həmçinin bax Azərbaycan SSR xalq artisti Azərbaycan Respublikasının xalq artistlərinin siyahısı Azərbaycan Respublikasının dövlət təltifləri Azərbaycanın fəxri adları Azərbaycan Respublikasının əməkdar mədəniyyət işçisi